Edvard Bull
        
         (den yngre)
Store norske leksikon,Historie,Historievitenskap,Historikere
Edvard Bull var en norsk historiker. Han ble cand.philol. i 1939 og dr.philos. i 1958. I perioden 1950–1963 var han konservator ved Norsk Folkemuseums avdeling for arbeiderminner. Bull var professor i historie ved Norges Lærerhøgskole (fra 1968 Universitetet i Trondheim) i 1963–1981, og rektor ved samme sted i 1966–1969.
Bull beskjeftiget seg særlig med den norske arbeiderklassens politiske og sosiale historie. Han utgav blant annet Trønderne i norsk arbeiderbevegelse før 1914 (1939), Arbeiderklassen i norsk historie (1947) og doktoravhandlingen Arbeidermiljø under det industrielle gjennombrudd (1958). I serien Arbeidsfolk forteller var Bull redaktør for Fra papirindustrien (1953), Fra sagbruk og høvleri (1955) og Renhårig slusk (1961).Videre skrev han Østafrikansk bakgrunn (1973), Norges historie 1920–45 og Norges historie 1945–78 (bind 13 og 14 i Cappelens Norges Historie, 1979). Bull var redaktør for Arbeiderbevegelsens historie (1985–1990), og skrev selv bind 1; Arbeiderklassen blir til 1850–1900 (1985).Edvard Bull var sønn av professor Edvard Bull (den eldre). Les mer i Store norske leksikon Edvard Bull i Norsk biografisk leksikon arbeiderbevegelsen Arbeiderbevegelsens arkiv og bibliotek sosialhistorie Norges historie Eksterne lenker Edvard Bulls arbeiderminnearkiv – Arkivportalen Publikasjoner av Bull hos Nasjonalbiblioteket Litteratur Fuglum, Per & Jarle Simensen, red.: Historie nedenfra : festskrift til Edvard Bull på 70-årsdagen, 1984, isbn 82-00-07103-0, Finn boken